গাছের কান্ডকে যেমন ছাল-বাকল ঢেকে রাখে, তেমনি সেরেব্রাম ও সেরেবেলামের উপরিতলকে একধরনের কলা ঢেকে রাখে। একে বলে কর্টেক্স। কর্টেক্সের ল্যাটিন মানে হলো গাছের ছাল। মস্তিষ্কের বেশিরভাগ প্রকৃত-তথ্য প্রক্রিয়াজাতকরণ হয় এই জায়গায়। যখন কেউ মস্তিষ্কের ধূসর কোষ নিয়ে কথা বলে তখন বুঝবেন সেরেব্রাল কর্টেক্সের কথা হচ্ছে। এই অঞ্চলের স্নায়ুকোয়গুলোর কোন আবরণ থাকে না যে কারণে এদেরকে ধূসর দেখায়। এখানকার অসংখ্য ভাঁজ আসলে উপরিতলের ক্ষেত্রফল বাড়ায়, ফলে ধূসর জিনিসের পরিমাণও বাড়ে। ধূসর বস্তুর পরিমাণ বাড়লে প্রক্রিয়াজাত করার জন্যে তথ্যের পরিমাণও বেড়ে যায়।